**19 יוני 2025**

**הודעה בדבר מתן ארכה למועדי הגשה**

לאור הכרזת הממשלה על מצב מיוחד בעורף החל מיום 13.6.2025, ובהתאם לסמכות יו"ר ועדת הערר לפי סעיפים 198(ד) ו- 198(ה)(4) לחוק התכנון והבנייה, תשכ"ה-1965 (להלן: החוק) ולפי סעיפים 14(א) ו- 14(ב)(4) לתוספת השלישית לחוק, נקבע כי התקופה שבין 13.6.2025 ל-22.6.2025 לא תובא במניין הימים להגשת ערר, תשובה או מסמכים, אשר מועד הגשתם נקבע בהחלטת היו"ר או הוועדה, אלא אם צוין אחרת במפורש, לפי העניין. זאת, ללא צורך בהגשת בקשה להארכת מועד.

**ארכה זו ניתנת אך ורק בקשר להליכים המתנהלים כדין לפני ועדת הערר לפיצויים והיטל השבחה, בהתאם לסעיף 198 לחוק או לסעיף 14 לתוספת השלישית לחוק. ארכות להגשת עררים על החלטות ועדה מקומית בנושאי תכנון ורישוי יינתנו בכפוף להגשת בקשה מתאימה.**

**בנוסף, עד ליום 28.6.2025 ניתן יהיה לפתוח בהליכים מכוח סעיף 198 לחוק או מכוח סעיף 14 לתוספת השלישית לחוק, באמצעות הגשת הערר לדואר האלקטרוני של מזכירות ועדת הערר, כמפורט להלן.**

**עררי רישוי, עררים על תוכניות ובקשות רשות ערר על תוכניות יוגשו באמצעות מערכת ההגשה המקוונת. עותקים פיזיים יוגשו למשרדי הוועדה לאחר סיום ההכרזה על מצב החירום. באחריות המגיש לוודא קליטת המסמכים מול מזכירות ועדת הערר.**

**עוד מובא לידיעתכם כי משרדי ועדת הערר פועלים בהתאם להנחיות פיקוד העורף, ועל כן ייתכנו שינויים במתכונת הפעילות. זאת, בהתאם להנחיות העדכניות.**

**כמו כן, ניתן להגיש בקשות ופניות כמקובל באמצעות פקס ו/או הדוא"ל של המזכירויות שכתובתיהן:**

|  |  |  |  |
| --- | --- | --- | --- |
| ועדת ערר לפיצויים והיטל השבחה בראשות עו"ד סיגלית אסייג – צרויה  (1) | ועדת ערר לפיצויים והיטל השבחה בראשות עו"ד יוני שורץ  (2) | ועדת ערר לפיצויים והיטל השבחה בראשות עו"ד דביר סגלוביץ'  (3) | ועדת ערר לפיצויים והיטל השבחה בראשות עו"ד עו"ד מאיה אשכנזי  (4) |
| **מזכירת ועדה:**  **אפרת אזולאי** | **מזכירת ועדה:**  **ליאת סנדורי** | **מזכירת ועדה:**  **מורן יחיא** | **מזכירת ועדה:**  **נורית גור** |
| **דוא"ל:** arrmerkaz@iplan.gov.il | **דוא"ל:** arrmerkaz2@iplan.gov.il | **דוא"ל:** arrmerkaz3@iplan.gov.il | **דוא"ל:** arrmerkaz4@iplan.gov.il |
| **פקס': 08-9216467** | **פקס': 08-6535233** | **פקס': 08-9158159** | **פקס': 077-6070122** |

**לפרטים נוספים בקרו באתר האינטרנט של מינהל התכנון בכתובת:**

<https://www.gov.il/he/pages/district_appeals_committees_central>

**הדיונים הקבועים יתקיימו בהתאם להנחיות פיקוד העורף ולהחלטת יו"ר ועדת הערר.**

**יש להתעדכן באופן פרטני מול המזכירות הרלוונטית.**

**ככל שדיון יידחה, מועד חדש ייקבע על ידי המזכירות וישלח לצדדים.**

בברכת ימים ולילות שקטים ובטוחים,

ועדת ערר מחוז מרכז